22. ΝΟΜΟΣ υπ’ αριθ. 80 της 14/17 Ιουλ. 1975 (ΦΕΚ Α΄ 143) Περί του συνταξιοδοτικού δικαιώματος του τακτικού προσωπικού του Ταμείου Ασφαλίσεως Τυπογράφων και Μισθωτών Γραφικών Τεχνών. Άρθρ.1.-1.Οι τακτικοί υπάλληλοι του Ταμείου Ασφαλίσεως Τυπογράφων και Μισθωτών Γραφικών Τεχνών και αι οικογένειαι τούτων δικαιούνται συντάξεως εξ αυτού, υφ’ ους όρους αποκτούν το δικαίωμα τούτο και οι τακτικοί υπάλληλοι του Ιδρύματος Κοινωνικών Ασφαλίσεων και αι οικογένειαι αυτών εκ του Ιδρύματος τούτου. 2.Αι διατάξεις του Νόμ. 3163/1955 «περί συνταξιοδοτήσεως του Προσωπικού του Ιδρύματος Κοινωνικών Ασφαλίσεων» εφαρμόζονται αναλόγως και επί των περί ων η προηγουμένη παράγραφος προσώπων, πλην αν άλλως ορίζηται δια του παρόντος. Άρθρ.2.-1.Υπηρεσία παρέχουσα δικαίωμα εις σύνταξιν είναι η παρά τω Ταμείω Ασφαλίσεως Τυπογράφων και Μισθωτών Γραφικών Τεχνών παρασχεθείσα εν ιδιότητι τακτικού υπαλλήλου τοιαύτη. 2.Αιτήσει του υπαλλήλου λογίζεται ως συντάξιμος υπηρεσία, προσμετρουμένη εις την κατά την προηγουμένην παράγραφον τοιαύτην: α)Η υφ’ οιανδήποτε νομικήν σχέσιν προγενεστέρα υπηρεσία αυτού εις το Ταμείον τούτο ή εις ετέρους Οργανισμούς Κοινωνικής Ασφαλίσεως. β)Πάσα προγενεστέρα υπηρεσία ως Δημοσίου Πολιτικού υπαλλήλου υφ’ ους όρους αναγνωρίζεται αύτη ως συντάξιμος και δια τους Δημοσίους υπαλλήλους. γ)Η προγενεστέρα εις τας Ενόπλους Δυνάμεις, τα Σώματα Ασφαλείας και το Λιμενικόν Σώμα υπηρεσία, υπολογιζομένη και αποδεικνυομένη κατά τας περί πολιτικών συντάξεων διατάξεις. δ)Η εις Νομικά Πρόσωπα Δημοσίου Δικαίου υπηρεσία ως τακτικού ή εκτάκτου υπαλλήλου. 3.Το δικαίωμα της αναγνωρίσεως των, κατά την προηγουμένην παράγραφον προϋπηρεσιών δύναται να ασκήση ο υπάλληλος και προ της συμπληρώσεως πενταετούς υπηρεσίας τακτικού υπαλλήλου εν τω Ταμείω Ασφαλίσεως Τυπογράφων και Μισθωτών Γραφικών Τεχνών, εφ’ όσον ούτος συνεπλήρωσε δεκαετή τουλάχιστον παρ’ αυτώ συνεχή υπηρεσίαν εκτάκτου ή επί συμβάσει υπαλλήλου και εν συνεχεία διωρίσθη ή εμονιμοποιήθη ως τακτικός υπάλληλος. 4.Εν ουδεμιά περιπτώσει ο αναγνωριζόμενος ως συντάξιμος χρόνος υπηρεσίας των εν τη παρ. 2 του παρόντος άρθρου προϋπηρεσιών δύναται να είναι ο ανώτερος του εν τω Ταμείω Ασφαλίσεως Τυπογράφων και Μισθωτών Γραφικών Τεχνών διανυθέντος υπό του υπαλλήλου υφ’ οιανδήποτε νομικήν σχέσιν χρόνου υπηρεσίας. Άρθρ.3.-1.Η απονομή των κατά τον παρόντα Νόμον συντάξεων ως και η αναγνώρισις προϋπηρεσιών ως συνταξίμων ενεργείται δι’ αποφάσεως του Διοικητικού Συμβουλίου του Ταμείου Ασφαλίσεως Τυπογράφων και Μισθωτών Γραφικών Τεχνών, εις ο ανήκει και η κρίσις περί της απορίας όπου απαιτείται αύτη δια την θεμελίωσιν του δικαιώματος. 2.Κατά της αποφάσεως του Διοικητικού Συμβουλίου περί απονομής ή μη συντάξεως επιτρέπεται η, κατά τας διατάξεις του Νόμ. 3163/1955, ως ούτος ετροποποιήθη και συνεπληρώθη, άσκησις των εν αυτώ προβλεπομένων ενδίκων μέσων υπό παντός έχοντος έννομον συμφέρον. Άρθρ.4.-1.Η διαπίστωσις νόσου ή ανικανότητος και γενικώς πάσης σωματικής ή ψυχικής παθήσεως, εξ ων γεννάται το εις σύνταξιν δικαίωμα και η σχέσις ταύτης προς την υπηρεσίαν ως και ο καθορισμός του ποσοστού της ανικανότητος ενεργείται υπό της Πρωτοβαθμίου Υγειονομικής Επιτροπής του Ιδρύματος Κοινωνικών Ασφαλίσεων. 2.Την κατά τα ανωτέρω γνωμάτευσιν δύναται και ο αιτών την σύνταξιν υπάλληλος και το Ταμείον Ασφαλίσεως Τυπογράφων και Μισθωτών Γραφικών Τεχνών να προσβάλουν εντός προθεσμίας ενός μηνός από της κοινοποιήσεως αυτής ενώπιον της Δευτεροβαθμίου Υγειονομικής Επιτροπής του Ι.Κ.Α. 3.Αι γνωματεύσεις των Υγειονομικών Επιτροπών, είναι υποχρεωτικαί δια το Διοικητικόν Συμβούλιον εφ’ όσον είναι ομόφωνοι. Άρθρ.5.-Δεν αναγνωρίζεται ως συντάξιμος ο χρόνος οιασδήποτε προϋπηρεσίας αν αύτη εχρησίμευσεν ή θέλει χρησιμοποιηθή κατά νόμον προς απόκτησιν δικαιώματος συντάξεως ή άλλης παροχής εκ του Δημοσίου Ταμείου ή εκ του Ιδρύματος Κοινωνικών Ασφαλίσεων ή εξ οιουδήποτε Οργανισμού Δημοσίου Δικαίου ή Ασφαλιστικού Οργανισμού ή αν δια τον χρόνον τούτον κατεβλήθη εις τον υπάλληλον κατά την απομάκρυνσίν του εφ’ άπαξ αποζημίωσις ή χρηματική παροχή. Άρθρ.6.-Η αναγνώρισις των περί ων η παρ. 2 του άρθρ. 2 του παρόντος προϋπηρεσιών γίνεται δια καταβολής εισφοράς υπέρ του Ταμείου Ασφαλίσεως Τυπογράφων και Μισθωτών Γραφικών Τεχνών συνισταμένης εις ο ποσοστόν καθορίζεται αύτη υπό του άρθρ. 3 του Ν.Δ. 4277/1962 εξ ης εκπίπτεται η τυχόν καταβληθείσα εισφορά εις τον κλάδον συντάξεων του Ιδρύματος Κοινωνικών Ασφαλίσεων ή ετέρου Οργανισμού κυρίας Ασφαλίσεως δια το χρονικόν διάστημα μέχρι της ενάρξεως της ισχύος της υπ’ αριθ. 1031/1958 Πράξεως του Υπουργικού Συμβουλίου κυρωθείσης δια του υπ’ αριθ. 4242/ 1962 Ν.Δ. (άρθρ. 36). Άρθρ.7.-Οι εξερχόμενοι της υπηρεσίας του Ταμείου  Ασφαλίσεως   Τυπογράφων   και   Μισθωτών (Μετά την σελ. 1968,08) Σελ. 1968,081 Τεύχος 592-Σελ. 139 Ταμείο Ασφαλίσεως Τυπογράφων και Μισθωτών Γραφικών Τεχνών(ΤΑΤ & ΜΓΤ) 39.Ο.η.22 Γραφικών Τεχνών, δικαιούνται όπως κατά την έξοδον των εκ της υπηρεσίας επιλέξουν, αντί της εφαρμογής των διατάξεων του παρόντος, την εφαρμογήν των διατάξεων των ισχυουσών δια τους ησφαλισμένους του Ταμείου, εφ’ όσον πληρούν τας απαιτουμένας νομίμους προϋποθέσεις. Άρθρ.8.-Η ισχύς του παρόντος άρχεται από της πρώτης του μεθεπομένου της δημοσιεύσεώς του μηνός δια της Εφημερίδος της Κυβερνήσεως. 